
Víziközmű vezető

A jelenléti ív a jegyzőkönyv mellékletét képezi.

Gergely Zoltán polgármester: Üdvözöli a jelenlévőket és megnyitja a 2012. október 15-ei soron kívüli testületi ülést. Megállapítja, hogy a képviselő-testület 7 fővel határozatképes, Gergely Béláné és Csomor János nincs jelen. Jegyzőkönyvvezetőnek Szabó Gábornét javasolja, akinek személyét tartózkodás és ellenszavazat nélkül, egyhangú szavazással a Képviselő-testület elfogadta.  

Ezt követően napirendi pontokra tett javaslatot, melyet a testület egyhangúan elfogadott.

Javasolt napirendi pontok:

· A Bursa ösztöndíjpályázathoz való csatlakozás 




· A járási hivatal kialakításához kapcsolódó megállapodás jóváhagyása 

· Kijelölés a Deák Ferenc Gimnázium gazdálkodási feladatainak ellátására

· OMSZ Alapítvány támogatása


· Önkormányzati belterületi utak burkolat felújítása

 
· Útburkolat felújításra kivitelező kiválasztása 



· Útépítési érdekeltségi hozzájárulás megállapítása 


· Dobó úti óvodában sószoba kialakítása 





· Önkormányzati tulajdonú földterületek bérbeadása mezőgazdasági célra

· Egyebek

123/2012. (X. 15.) határozat:

/Napirendi pontok elfogadásáról/

Jászárokszállás Város Önkormányzatának Képviselő-testülete a 2012. október 15-ei soron kívüli ülés napirendi pontjait egyhangúan elfogadta. 

1. napirend: A Bursa ösztöndíjpályázathoz való csatlakozás
Gergely Zoltán polgármester: A Bursa Hungarica pályázathoz már hosszú ideje rendszeresen csatlakozik a település. Ebben az évben 600.000,-Ft-tal támogatást javasol elfogadásra, mind az „A”, mind a „B” típusú pályázatot kötelező kiírni. Az ösztöndíj esetén a havi 5.000,-Ft-os önkormányzati támogatást az állam szintén havi 5.000,-Ft-tal egészít ki. Ez személyenként 10.000,-Ft/hó támogatást jelent a tanulók számára. Az ösztöndíjban kizárólag a hátrányos helyzetű szociálisan rászoruló továbbtanuló fiatalok részesülhetnek, akik jászárokszállási lakhellyel rendelkeznek. 

Petró Géza Pénzügyi és Városfejlesztési Bizottság elnöke: Megerősíti, hogy szerkezetében nem változott az elmúlt évhez viszonyítva a pályázat. A Pénzügyi és Városfejlesztési Bizottság megtárgyalta és egyhangúan elfogadta, a Képviselő-testületnek elfogadásra javasolja a határozati javaslatot.

Gergely Zoltán polgármester: Szavazásra bocsájtja a határozati javaslatot. Megállapítja, hogy a Képviselő-testület 7 igen szavazattal, ellenszavazat és tartózkodás nélkül elfogadta és megalkotta az alábbi határozatot:

123-1/2012. (X.15.) határozat:

/A Bursa Hungarica Felsőoktatási Önkormányzati Ösztöndíjpályázathoz való csatlakozásról/

1./ Jászárokszállás Város Önkormányzatának Képviselő-testülete elhatározza a Bursa Hungarica Felsőoktatási Önkormányzati Ösztöndíjpályázat 2013. évi fordulójához való csatlakozását, ennek megfelelően az „A” és „B” típusú pályázatok kiírását. A Képviselő-testület felhatalmazza Gergely Zoltán polgármestert a csatlakozási nyilatkozat aláírására.

Határidő: 2012. október 15.

Felelős: Gergely Zoltán polgármester

2./ Jászárokszállás Város Önkormányzatának Képviselő-testülete kötelezettséget vállal arra, hogy a 2013. évi költségvetésében 600.000,-Ft, azaz Hatszázezer forint összeggel biztosítja a csatlakozást, valamint a hátrányos helyzetű szociálisan rászoruló fiatalok továbbtanulásának támogatásához szükséges fedezetet.   

Határidő: pályázati időtartam alatt

Felelős: Jegyző

Erről értesül:    1./ Emberi Erőforrás Támogatáskezelő – a Hatósági Iroda útján


          

 2./ Hatósági Iroda Helyben


 
             3./ Pénzügyi Iroda Helyben


         

 4./ Irattár.

2. napirend: A járási hivatal kialakításához kapcsolódó megállapodás jóváhagyása

Gergely Zoltán polgármester: Átadja a szót Dr. Gábris Emese jegyzőnek.

Dr. Gábris Emese jegyző: A járások kialakításáról szóló törvény értelmében az önkormányzatok mindazon vagyona és vagyoni értékű joga, amelyek a járási hivatalhoz átkerülő államigazgatási feladatok ellátását biztosítják, 2013. január 01-én a Magyar Állam ingyenes használatába kerülnek. Ennek részletkérdéseit, pontos adatait, illetve a járási hivatalhoz átkerülő köztisztviselők számát és személyét a polgármesterek és a kormánymegbízottak között kötött megállapodás fogja rendezi. A megállapodás szövege, tartalma kormányrendeleti szinten került megállapításra. Településünkön 2013. január 01-től a Jászberényi Járási Hivatal állandó kirendeltsége fog működni a Polgármesteri Hivatal B-épületében. 7 köztisztviselőt vesz át a járási hivatal: 4 főt az Okmányirodáról  Bódis Edina Ágnest, Farkas-Kósi Ritát, Kovácsné Kaszab Évát, Kozmáné Hamar Évát , 2 főt a gyámhivataltól  Baranyi Ágnest, Répássyné Görbe Erzsébetet  és 1 fő szociális ügyintézőt Jancsóné Bobák Erzsébetet. Az előterjesztéshez a megállapodás szövege megismerés céljából csatolásra került. Mivel a megállapodás melléklete tartalmazza az említett dolgozók olyan adatait is, melyek a törvény alapján nem minősülnek közérdekből nyilvánosnak, ezért a megállapodás és mellékletei nem képezik a határozat mellékletét. 

Petró Géza Pénzügyi és Városfejlesztési Bizottság elnöke: A Pénzügyi és Városfejlesztési Bizottság megtárgyalta és egyhangúan elfogadta, a Képviselő-testületnek elfogadásra javasolja a határozati javaslatot.

Gergely Zoltán polgármester: Megnyugtatja a település lakosait, hogy az eddig megszokott okmányirodai, szociális és gyámhivatali szolgáltatás itt marad a településen. Nem kell más településre utazni ezen ügyintézések céljából. Ez a megállapodás nem csak a „B”épület használatba vételi jogáról szól, hanem az abban található tárgyi eszközökről is. Minden eszközt az épületben hagynak a jó együttműködés érdekében. Megnyugtató továbbá az is, hogy a hét fő dolgozó munkahelye biztonságban van. Megemlíti, hogy az építésüggyel kapcsolatosan még nincs döntés. 

Kovácsné Tősér Zsuzsanna képviselő: Érdeklődik, hogy az áthelyezésre váró köztisztviselőknek jogfolytonos lesz-e a munkaviszonya.

Dr. Gábris Emese jegyző: Válaszában elmondja, hogy a munkaviszonynál két lehetőség van. Az áthelyezéssel folyamatos a munkaviszony. A másik lehetőségnél, ha a jogszabály erejénél fogva kerülnek át, akkor a jelenlegi helyen megszűnik a munkaviszony, a járásnál pedig újra kezdődik. Az itt maradó feladatok munkakör átcsoportosítással lesznek megoldva.

Gergely Zoltán polgármester: Tájékoztatásul elmondja, hogy mivel az átkerülő 7 főből 2 fő gyesen van, ezért 1 fő okmányirodai ügyintéző állás meg lett hirdetve határozott időre, várják a jelentkezőket.

Gergely Zoltán polgármester: Szavazásra bocsátja a határozati javaslatot. Megállapítja, hogy a Képviselő-testület 7 igen szavazattal, ellenszavazat és tartózkodás nélkül elfogadta és megalkotta az alábbi határozatot:

124/2012. (X.15.) határozat:

/A Jász-Nagykun-Szolnok Megyei Kormányhivatal és a Jászárokszállás Városi Önkormányzat közötti, a Jászberényi Járási Hivatal kialakításához kapcsolódó megállapodás elfogadásáról/

Jászárokszállás Város Önkormányzatának Képviselő-testülete a járások kialakításáról, valamint egyes ezzel összefüggő törvények módosításáról szóló 2012. évi XCIII. törvény 2.§ (2) bekezdése, valamint az 5.§ (2) bekezdése és a járási (fővárosi kerületi) hivatalokról szóló 218/2012. (VIII.13.) Korm.rendelet 11.§ (1) bekezdése alapján az alábbi határozatot hozza:

A Képviselő-testület a Jászberényi Járási Hivatal kialakítása érdekében felhatalmazza a polgármestert a 218/2012. (VIII.13.) Korm.rendelet 2. sz. melléklete szerinti megállapodás és esetleges aktualizálásának aláírására, valamint a teljességi nyilatkozat megtételére.

Határidő: 2012. október 31.

Felelős: Polgármester

Erről értesül: 1./Gergely Zoltán polgármester


      
          2./ Dr. Gábris Emese jegyző


        
          3./ Dr. Kállai Mária kormánymegbízott (Jász-Nagykun-Szolnok Megyei


                          Kormányhivatal)


          
          4./ Irattár.

3. napirend: Kijelölés a Deák Ferenc Gimnázium gazdálkodási feladatainak ellátására

Gergely Zoltán polgármester: Hosszú évek óta működik ez a gazdálkodási forma. Az Általános Iskola gazdasági szervezete látja el a pénzügyi, könyvelési feladatokat a Gimnáziumnak. A törvény értelmében azonban ezt a Testületnek kell meghatároznia és jelen esetben a mostani gyakorlatot jóváhagynia.

Majkutné Tóth Emma DFG igazgató: Emlékeztetőül elmondja, hogy a két iskola között van egy megállapodás az Önkormányzat jóváhagyásával, mely szerint a gazdasági vezetői posztot ugyanaz a személy látja el. Így Tóth Lászlóné lett a két iskola gazdasági vezetője, akit nyugdíjazása miatt Forgóné Varga Emese váltott fel. A törvény előírásának megfelelően a fenntartó szervnek kell kijelölni a Gimnázium gazdálkodási feladatainak, valamint a gazdasági szervezet vezetői feladatainak ellátására az Általános Iskolát.

Gergely Zoltán polgármester: Ennek a döntésnek az időtartama még nem ismeretes, hiszen a végrehajtási utasítást várják az iskolák államosításával kapcsolatban.

Szerző Csaba képviselő: Úgy látja, ez nem fogja hátrányosan érinteni az intézményt. 
Petró Géza Pénzügyi és Városfejlesztési Bizottság elnöke: A Pénzügyi és Városfejlesztési Bizottság megtárgyalta és egyhangúan elfogadta, a Képviselő-testületnek elfogadásra javasolja a határozati javaslatot.

Gergely Zoltán polgármester: Kérdés, vélemény nem volt. Szavazásra bocsátja a határozati javaslatot. Megállapítja, hogy a Képviselő-testület testület 7 igen szavazattal, ellenszavazat és tartózkodás nélkül elfogadta és megalkotta az alábbi határozatot:

125/2012. (X.15.) határozat:

/A Széchenyi István Általános Iskola, Óvoda és Zeneiskola kijelölése a Deák Ferenc Gimnázium, Közgazdasági és Informatikai Szakközépiskola gazdálkodási feladatainak ellátására/

Jászárokszállás Város Önkormányzatának Képviselő-testülete az államháztartásról szóló törvény végrehajtásáról szóló 368/2011. (XII.31.) Kormányrendelet 9.§ (2) bekezdése és a 10.§ (2) bekezdése alapján a Deák Ferenc Gimnázium, Közgazdasági és Informatikai Szakközépiskola (5123 Jászárokszállás, Deák F. u. 59.) gazdálkodási feladatainak, valamint a gazdasági szervezet vezetői feladatainak ellátására kijelöli a Széchenyi István Általános Iskola, Óvoda és Zeneiskola (5123 Jászárokszállás, Köztársaság tér 15.) önállóan működő és gazdálkodó költségvetési szervet.

Határidő: azonnal

Felelős: iskolaigazgatók

Erről értesül:     1./ Széchenyi István Általános Iskola – Csomor János igazgató


         

  2./ Deák Ferenc Gimnázium – Majkutné Tóth Emma igazgató


          

  3./ Polgármesteri Hivatal Pénzügyi Irodája


        

  4./ Irattár.

4. napirend: OMSZ Alapítvány támogatása

Gergely Zoltán polgármester: Az Országos Mentőszolgálat Alapítvány segítséget szeretne kérni a jászárokszállási Mentőállomás mentőautójának felszerelésére, 50.000,-Ft összegben. A megvásárolni kívánt mentéstechnikai eszköz egy sürgősségi táska ampullatartókkal. Minden évben támogatják a helyi mentőállomást. Mindenkinek érdeke, hogy egy jó felszerelt mentőállomás működjön a településen. Jelen pillanatban is várják még a helyi mentőállomás igényét egyéb támogatásra, ami majd a novemberi testületi ülésen kerül megtárgyalásra.

Szerző Csaba
képviselő: Sajnos az eszközök elavulnak, elhasználódnak. Ezért is került sor az ampullatartó táska igénylésére az OMSZ-tól. 

Petró Géza Pénzügyi és Városfejlesztési Bizottság elnöke: A Pénzügyi és Városfejlesztési Bizottság megtárgyalta és egyhangúan elfogadta, a Képviselő-testületnek elfogadásra javasolja a határozati javaslatot.

Gergely Zoltán polgármester: Szavazásra bocsátja a határozati javaslatot. Megállapítja, hogy a Képviselő-testület testület 7 igen szavazattal, ellenszavazat és tartózkodás nélkül elfogadta és megalkotta az alábbi határozatot:

126/2012. (X.15.) határozat:

/OMSZ Alapítvány támogatásáról/

Jászárokszállás Város Önkormányzatának Képviselő-testülete a tartalékalap terhére 50.000,-Ft, azaz Ötvenezer forint támogatást nyújt az OMSZ Alapítványnak a jászárokszállási Mentőállomás mentőautójának felszerelésére.

A megvásárolni kívánt mentéstechnikai eszköz: sürgősségi táskák ampullatartókkal.

Az OMSZ Alapítvány a támogatás összegének rendeltetésszerű felhasználásáról 2012. november 30. napjáig az Önkormányzat felé elszámolni köteles.

A Képviselő-testület felhatalmazza a polgármestert a szükséges intézkedések megtételére.

Határidő: azonnal

Felelős: polgármester

Erről értesül: 1./ OMSZ Alapítvány 1027 Budapest, Margit krt. 44.


        
          2./ Pénzügyi Iroda Helyben


       
          3./ Irattár.

5. napirend: Önkormányzati belterületi utak burkolat felújítása

Gergely Zoltán polgármester: Felkéri Bakainé Magyari Melinda műszaki irodavezetőt, tegye meg beajánlását.

Bakainé Magyari Melinda műszaki irodavezető: Elmondja, hogy az előző testületi ülésen a Testület döntött arról, hogy tervezési szakaszba bocsát 5 utcát: a Magyar, Hortobágyi, Zrínyi, Szt. István és Arad utcákat. Jelen esetben a már tervezés alá vont utcákhoz  kapcsolódóan a Vígh utcát - 207 m föld burkolat, 3 m széles - is megterveztetik, mivel az  is földút és kapcsolódik az Arad utcához. Megépítése, burkolattal történő ellátása jogszabály értelmében építési engedély köteles tevékenységek közé tartozik, ennek értelmében intézkednek az engedélyes műszaki tervdokumentáció elkészítéséről. 

Petró Géza Pénzügyi és Városfejlesztési Bizottság elnöke: Megerősíti, hogy ebben az esetben csak a Vígh utcáról van szó. A Pénzügyi és Városfejlesztési Bizottság megtárgyalta és egyhangúan elfogadta, a Képviselő-testületnek elfogadásra javasolja a határozati javaslatot.

Csőke István képviselő: Kifogásolja, hogy az előterjesztés címében felújításáról van szó, a valóságban pedig azok új utak. Szükség van útfelújításokra is, mert sok olyan útalappal rendelkező utca van, ami felújításra szorul, ami nem rendelkezik aszfaltborítással. Javasolja, hogy a jövő évi tervezésnél ezekre is gondoljanak.

Gergely Zoltán polgármester: Természetesen a 2013-as költségvetés kialakításánál gondolnak majd erre is. Továbbra is figyelik a pályázati lehetőségeket. Az idei évben csak gyűjtőutakra volt pályázat. A felújítások nem engedélykötelesek, így sokkal gyorsabban kivitelezhetőek.

Szavazásra bocsátja a határozati javaslatot. Megállapítja, hogy a Képviselő-testület 7 igen szavazattal, ellenszavazat és tartózkodás nélkül elfogadta és megalkotta az alábbi határozatot:

127/2012. (X.15.) határozat:

/A Vígh utca Bem J. és Vak B. utcák közötti szakasza engedélyezési eljárásának lefolytatásáról/

Jászárokszállás Város Önkormányzatának Képviselő-testülete támogatja a Vígh utca szilárd burkolatú kialakítását, egyben megbízza Gergely Zoltán polgármestert a tervezési és engedélyeztetési eljárás lefolytatásával kapcsolatos intézkedések megtételével.

Felelős: polgármester, Műszaki Iroda, Pénzügyi Iroda

Határidő: azonnal.

Erről értesül: 1./ Műszaki Iroda

                      2./ Pénzügyi Iroda

                3./ Irattár.
6. napirend: Útburkolat felújításra kivitelező kiválasztása

Bakainé Magyari Melinda műszaki irodavezető: A Kékes utca, a Virág Benedek utca Prohászka – Hunyadi utcák közötti szakaszának felújítása kapcsán felmerülő kivitelezési munkák elvégzésére kivitelező cégek kerültek megkeresésre. Nem tartozik közbeszerzés hatálya alá, ezért egy egyszerűsített meghívásos eljárást bonyolítottak le. A következő 4 céget hívták meg: HE-DO Kft., KVADRÁT 2000 Kft., Magyar Aszfalt Kft., COLAS ÚT Zrt. Mind a 4 cég benyújtotta a kért dokumentumokat. A négy cég közül a COLAS ÚT Zrt. adta a legjobb árajánlatot, a legdrágábbat pedig a HE-DO Kft. A COLAS ÚT Zrt. bruttó 8.147.244.- Ft-ért, a HE-DO Kft. pedig bruttó 10.561.339.-Ft vállalja ezen utcák kivitelezési munkáit. A COLAS ÚT Zrt. legalacsonyabb árajánlatát javasolja elfogadásra. A két utca kivitelezése annyival egészülne ki, hogy az Örsi utca nagyon rossz állapotban lévő 80 m-es szakasza is felújításra kerülne 1.582.466,-Ft összegben a COLAS Út Zrt. által. A munkálatok tervezett kezdése 2012. október közepe, befejezése legkésőbb 2012. november vége.

Gergely Zoltán polgármester: A két útra az előzetes számítások alapján 10.000.000,- Ft volt tervezve, a most említett 3 utca munkálatainak összege viszont 9.729.710,- Ft. Látszik, hogy a pályázatás jó eredményt hozott.

Petró Géza Pénzügyi és Városfejlesztési Bizottság elnöke: A Pénzügyi és Városfejlesztési Bizottság megtárgyalta és egyhangúan elfogadta a határozati javaslatot , a Képviselő-testületnek elfogadásra javasolja a COLAS Zrt. által adott legalacsonyabb árajánlat elfogadását.

Gergely Zoltán polgármester: Szavazásra bocsátja a határozati javaslatot. Megállapítja, hogy a Képviselő-testület testület 7 igen szavazattal, ellenszavazat és tartózkodás nélkül elfogadta és megalkotta az alábbi határozatot:

128/2012. (X.15.) határozat:

/A Virág Benedek utca Prohászka – Hunyadi utcák közötti szakasza, a Kékes utca, illetve az Örsi út 80 m-es szakaszának burkolat felújításáról, kivitelező kiválasztásáról/

Jászárokszállás Város Önkormányzatának Képviselő-testülete a Virág Benedek utca Prohászka – Hunyadi utcák közötti szakasza, a Kékes utca, illetve az Örsi út 80 m-es szakaszának burkolat felújítási munkálatai kapcsán a COLAS ÚT Építőipari Zrt-t fogadja el kivitelezőként. A kivitelezés összköltségét a COLAS ÚT Építőipari Zrt. árajánlata alapján bruttó 9.729.710,-Ft, azaz Kilencmillió-hétszázhuszonkilencezer-hétszáztíz forint összegben határozza meg, mely összeget a 2012. évi költségvetése felújítási kiadásainak terhére biztosítja.

A Képviselő-testület felhatalmazza Gergely Zoltán polgármestert a vállalkozási szerződés aláírására és a kivitelezési munkák lefolytatásával kapcsolatos intézkedések megtételére.

Felelős: Műszaki Iroda, Pénzügyi Iroda

Határidő: Azonnal

Erről értesülnek: 1./ Polgármesteri Hivatal Pénzügyi Iroda



    2./ Polgármesteri Hivatal Műszaki Iroda



    3./ Irattár.

7. napirend: Útépítési érdekeltségi hozzájárulás megállapítása

Gergely Zoltán polgármester: Minden útépítésnél eddig is hozzájárulást kértek az ott lakóktól, mivel az ingatlanok ára így növekszik. Az eddigi gyakorlat az volt, hogy útfelújításnál 10.000,-Ft, új út építésénél pedig 40.000,-Ft támogatást kértek. Ez azonban nem volt határozatban lefektetve, ezt amoly hagyományként használták. Jelen esetben a felújításra kerülő Kékes utca, valamint a Virág Benedek utca lakóitól egységesen 10.000,-Ft-ot kérnek minden ingatlanra útépítési érdekeltségi hozzájárulásként. A Kékes utcában 4 ingatlant érint, a Virág Benedek utcában több ingatlanról van szó. Ez csak egy jelképes összeg, töredéke a teljes költségnek. A tapasztalat azonban azt mutatja, hogy a lakosság sokkal jobban a magáénak érzi azt, amihez közvetlenül hozzájárul.

Petró Géza Pénzügyi és Városfejlesztési Bizottság elnöke: Megerősíti az elhangzottakat, hogy a kérhető támogatás összegei nincsenek határozatban lefektetve. Ezen utcák lakosai már jelentősen hozzájárultak az útburkolat helyreállításához és így került megállapításra a 10.000,- Ft. 

A Pénzügyi és Városfejlesztési Bizottság megtárgyalta és egyhangúan elfogadta, a Képviselő-testületnek elfogadásra javasolja a határozati javaslatot.

Kovácsné Tősér Zsuzsanna képviselő: Érdeklődött, hogy a Kékes utca elején elfér-e a 3 m széles aszfalt.

Gergely Zoltán polgármester: Természetesen elfér a vízelvezetéssel, járdával együtt. Meg van tervezve. A vízelvezetés becsatlakozó részeit a Víziközmű már elkészítette. Az utca végén egy zárt csatorna megépítése van hátra, de az is elkészül, mire megérkezik a kivitelező.

Szavazásra bocsátja a határozati javaslatot. Megállapítja, hogy a Képviselő-testület testület 7 igen szavazattal, ellenszavazat és tartózkodás nélkül elfogadta és megalkotta az alábbi határozatot:

129/2012. (X.15.) határozat:

/A felújításra kerülő Kékes utca, valamint a Virág Benedek utca Prohászka-Hunyadi utcák közötti útfelújítási szakaszára útépítési érdekeltségi hozzájárulás megállapításáról/

Az épített környezet alakításáról és védelméről szóló 1997. évi LXXVIII. törvény 31.§ (2) bekezdése és a közúti közlekedésről szóló 1988. évi I. törvény 31.§ (2) bekezdése, valamint Jászárokszállás Város Önkormányzata Képviselő-testületének az útépítési és közművesítési hozzájárulásáról szóló 27/1999. (XII.16.) rendelete értelmében Jászárokszállás Város Önkormányzata - a 2012. évben felújításra kerülő utaknál - az abba érintett és bekapcsolható ingatlanokra 10.000-Ft, azaz Tízezer forint útépítési érdekeltségi hozzájárulás megfizetésére kötelezi az ingatlantulajdonosokat.

Az érdekeltségi hozzájárulásokról a beruházás megkezdésekor az ingatlantulajdonosokat egyedi határozattal kell értesíteni. Az ingatlantulajdonosoknak a megállapított útépítési érdekeltségi hozzájárulást a határozat jogerőre emelkedését követő három hónapon belül kell megfizetni. 

Az útépítési érdekeltségi hozzájárulást a Kékes és a Virág Benedek utcák útépítése kapcsán a következő ingatlantulajdonosoknak kötelező megfizetni:

Jászárokszállás


Kékes utca 1.



1053 hrsz






Kékes utca 3.



1052 hrsz






Kékes utca 2.



1022 hrsz






Kékes utca 6.



1024 hrsz






Virág Benedek utca 22.

2592 hrsz






Virág Benedek utca 24.

2590 hrsz






Virág Benedek utca 26.

2589 hrsz






Virág Benedek utca 28.

2586 hrsz






Virág Benedek utca 30.

2585 hrsz






Virág Benedek utca 32.

2583 hrsz






Virág Benedek utca 36.

2581 hrsz






Virág Benedek utca 29.

2908 hrsz






Virág Benedek utca 31.

2909 hrsz






Virág Benedek utca 33.

2910 hrsz






Virág Benedek utca 35.

2911 hrsz






Virág Benedek utca 37.

2912 hrsz

Felelős: Műszaki Iroda

Határidő: értelemszerűen

Erről értesülnek:  1./ valamennyi ingatlantulajdonos 

   2./ Pénzügyi Iroda Helyben

   3./ Műszaki Iroda Helyben

   4./ Irattár.

8. napirend: Dobó úti óvodában sószoba kialakítása

Gergely Zoltán polgármester: Felkéri Bakainé Magyari Melinda műszaki irodavezetőt, tegye meg beajánlását.

Bakainé Magyari Melinda műszaki irodavezető: A jászárokszállási Dobó úti óvoda épületében kialakításra kerülne egy száraz sóterápiás sószoba, melynek ötlete még az év elején merült fel. Ennek kapcsán több kivitelezőt kerestek meg. A sószoba helyét első körben az emeleten található orvosi szobához tartozó elkülönítőbe tervezték meg, de az alaposabb megvizsgálását követően statikailag nem javasolt ott a kialakítása, ezért a földszinti, tornaterem melletti öltözőben kerülne kialakításra. Ennek műszaki akadálya nincs. Az egyik sófal 1,95 m2 falfelületen, 50 cm falvastagságban, egy ajtó beugróban lenne kialakítva. A másik sófal kialakítása 7,6 m2 falfelületen, sótömbből, 16 cm falvastagságban, rácsozat kialakításával lenne megjelenítve. Az egyik sófalban ventillációs rendszer kerül kialakításra. Beépítésre kerül 3 db világító prizma elem is, ami a hangulatvilágításban is szerepet játszik. Három cég ajánlatát vizsgálták meg. A legkedvezőbb ajánlatot a Tüdőszerviz Kft. kivitelező cég adta, amely kitűnő referenciákkal rendelkezik. A kivitelezési munka bekerülési költsége bruttó 1 millió forint. A szerződéskötést követően egy hónapon belül megépül a sószoba. A sószoba legjobb kihasználásának érdekében, a háziorvosok, szülők segítségét egyaránt kikérik a közeljövőben.

Petró Géza Pénzügyi és Városfejlesztési Bizottság elnöke: A Pénzügyi és Városfejlesztési Bizottság megtárgyalta és egyhangúan elfogadta, a Képviselő-testületnek elfogadásra javasolja a határozati javaslatot.

Dr. Olajos Gyula képviselő: Röviden ismerti a sószoba és a sóterápia élettani előnyeit. Javasolja a szülőknek a gyermek háziorvosok véleményének kikérést ez ügyben.

Kovácsné Tősér Zsuzsanna képviselő: Érdeklődik, lesz-e valamilyen útmutató az óvónők részére a szoba helyes használatáról.

Dr. Olajos Gyula képviselő: Válaszában elmondja, hogy a kivitelező bizonyára ad erre vonatkozó utasításokat, illetve ismerteti a más óvodával kapcsolatos tapasztalatait. Sok helyen az épp aktuális óvodai foglalkozásokat tartják a sószobában, hiszen megelőzésre is kiváló, nemcsak gyógyulásra. A játék mellett észre sem veszik a gyerekek, hogy gyógyulnak.

Szerző Csaba képviselő: Érdeklődik, hogy iskoláskorú gyermekeknek lesz-e lehetősége a szoba használatára, hiszen az ő körükben is jelen van az asztma. 
Gergely Zoltán polgármester: Természetesen megkeresik majd a lehetőséget iskoláskorú gyermekek részére. Elmondja, hogy a sószoba nem csak kizárólagosan a Dobó úti ovisoké, hanem a másik óvoda gyermekeié is. Közösen fogják majd használni.

Szavazásra bocsátja a határozati javaslatot. Megállapíta, hogy a Képviselő-testület testület 7 igen szavazattal, ellenszavazat és tartózkodás nélkül elfogadta és megalkotta az alábbi határozatot
130/2012. (X.15.) határozat:

/5123 Jászárokszállás, Dobó u. 9/a. szám alatti óvodában sószoba kialakításáról/

Jászárokszállás Város Önkormányzatának Képviselő-testülete támogatja és jóváhagyja a Dobó u. 9/a. szám alatti óvodában sószoba kialakítását, melyre a 2012. évi költségvetése tartalékkeretéből bruttó 1.000.000,- Ft-ot, azaz Egymillió forintot biztosít. 

A Képviselő-testület megbízza Gergely Zoltán polgármestert a megvalósulás érdekében szükséges intézkedések megtételével.

Határidő: azonnal

Felelős: polgármester, jegyző, Műszaki Iroda

Erről értesülnek: 
1./ Műszaki Iroda

  
2./ Irattár.

9. napirend: Önkormányzati tulajdonú földterületek bérbeadása 

mezőgazdasági célra

Gergely Zoltán polgármester: Arra törekednek, hogy önkormányzati tulajdonú földterület ne maradjon parlagon. Sok kis beépítetlen területe van az Önkormányzatnak, amely közben magánterülettel is szabdalt, ezért nem egyszerű a művelése. Ezek a területek egyrészt a temető két oldalán, illetve a Hunyadi utca végén találhatók. A két terület bérletére André Béla, illetve Bolyki Gyula adott be ajánlatot. A bérleti díj az idén 2 Ft 20 fillér / m2, azaz 22.000,- Ft hektáronként, és ezt minden év november 1-ig befizetik. 5 évre szóló szerződésről van szó.

Petró Géza Pénzügyi és Városfejlesztési Bizottság elnöke: Jelen esetben 44 db ingatlanról van szó. A legnagyobb 5 ha, a legkisebb 700 m2 területű, így egységesen kerül kiadásra és művelésre.

A Pénzügyi és Városfejlesztési Bizottság megtárgyalta és egyhangúan elfogadta, a Képviselő-testületnek elfogadásra javasolja a határozati javaslatot.

Csőke István képviselő: Kéri a szerződésbe belefoglaltatni, hogy mindenszentekkor a bérlő biztosítsa az autók részére a parkolási lehetőséget.

Gergely Zoltán polgármester: A szerződésbe bele fogják foglalni, hogy már mindenszentek előtt egy héttel parkolásra biztosítania kell ezt a területet a bérlőnek. 

Szavazásra bocsátja az első határozati javaslatot André Béla jászárokszállási lakos részére a mezőgazdasági célra használt ingatlanok bérbeadásáról. Megállapítja, hogy a Képviselő-testület testület 7 igen szavazattal, ellenszavazat és tartózkodás nélkül elfogadta és megalkotta az alábbi határozatot:
131/2012. (X.15.) határozat:

/Jászárokszállás Város Önkormányzata tulajdonában lévő mezőgazdasági célra használt ingatlanok bérbeadása André Béla Jászárokszállás, Kenyérvári utca 2/A. szám alatti lakos részére/

Jászárokszállás Város Önkormányzatának Képviselő-testülete az Önkormányzat tulajdonában lévő jászárokszállási

- 570/6 hrsz-ú ingatlanból 2.158 m2 nagyságú, közterület művelési ágú, 

- 570/7 hrsz-ú ingatlanból 878 m2 nagyságú, beépítetlen terület művelési ágú,

- 570/8 hrsz-ú ingatlanból 900 m2 nagyságú, beépítetlen terület művelési ágú

- 570/9 hrsz-ú ingatlanból 900 m2 nagyságú, beépítetlen terület művelési ágú

- 570/10 hrsz-ú ingatlanból 900 m2 nagyságú, beépítetlen terület művelési ágú

- 570/11 hrsz-ú ingatlanból 900 m2 nagyságú, beépítetlen terület művelési ágú

- 570/12 hrsz-ú ingatlanból 1.036 m2 nagyságú, beépítetlen terület művelési ágú

- 570/13 hrsz-ú ingatlanból 996 m2 nagyságú, beépítetlen terület művelési ágú

- 570/14 hrsz-ú ingatlanból 1.007 m2 nagyságú, beépítetlen terület művelési ágú

- 570/15 hrsz-ú ingatlanból 1.243 m2 nagyságú, beépítetlen terület művelési ágú 

- 574/10 hrsz-ú ingatlanból 4.1194 m2 nagyságú, beépítetlen terület művelési ágú 

- 575 hrsz-ú ingatlanból 1.7635 m2 nagyságú, beépítetlen terület művelési ágú

- 579 hrsz-ú ingatlanból 1.066 m2 nagyságú, beépítetlen terület művelési ágú

- 580 hrsz-ú ingatlanból 1.203 m2 nagyságú, beépítetlen terület művelési ágú

- 581 hrsz-ú ingatlanból 1.110 m2 nagyságú, beépítetlen terület művelési ágú

- 582 hrsz-ú ingatlanból 1.123 m2 nagyságú, beépítetlen terület művelési ágú

- 583 hrsz-ú ingatlanból 3.922 m2 nagyságú, beépítetlen terület művelési ágú

- 584 hrsz-ú ingatlanból 5.2213 m2 nagyságú, beépítetlen terület művelési ágú

- 586 hrsz-ú ingatlanból 1.747 m2 nagyságú, beépítetlen terület művelési ágú

- 588 hrsz-ú ingatlanból 1.460 m2 nagyságú, beépítetlen terület művelési ágú

- 590 hrsz-ú ingatlanból 8.207 m2 nagyságú, beépítetlen terület művelési ágú

- 592 hrsz-ú ingatlanból 676 m2 nagyságú, beépítetlen terület művelési ágú

- 593 hrsz-ú ingatlanból 1.087 m2 nagyságú, beépítetlen terület művelési ágú

- 596 hrsz-ú ingatlanból 684 m2 nagyságú, beépítetlen terület művelési ágú 

- 598 hrsz-ú  ingatlanból 690 m2 nagyságú, beépítetlen terület művelési ágú

- 599 hrsz-ú ingatlanból 680 m2 nagyságú, beépítetlen terület művelési ágú

- 600 hrsz-ú ingatlanból 687 m2 nagyságú, beépítetlen terület művelési ágú

- 601 hrsz-ú ingatlanból 681 m2 nagyságú, beépítetlen terület művelési ágú

- 602 hrsz-ú ingatlanból 696 m2 nagyságú, beépítetlen terület művelési ágú

- 612 hrsz-ú ingatlanból 2.171 m2 nagyságú, beépítetlen terület művelési ágú

ingatlanjait 2012. november 01-jétől 2017. október 31-ig terjedő időre André Béla 5123 Jászárokszállás, Kenyérvári utca 2/A. szám alatti lakos részére bérbe adja mezőgazdasági művelés céljára.

A bérleti díj megfizetése minden év november 01-jéig esedékes a mindenkor hatályos önkormányzati rendeletben megállapított mérték szerint. 

A Képviselő-testület felhatalmazza a polgármestert a bérleti szerződés megkötésére.

Felelős: Gergely Zoltán polgármester

Határidő: 2012. október 31.

Erről értesülnek: 1.) André Béla 5123 Jászárokszállás, Kenyérvári utca 2/A.



    2.) Polgármesteri Hivatal Pénzügyi Iroda



    3.) Polgármesteri Hivatal Műszaki Iroda



    4.) Irattár.

Gergely Zoltán polgármester: Szavazásra bocsátja a második határozati javaslatot Bolyki Gyula jászárokszállási lakos részére a mezőgazdasági célra használt ingatlanok bérbeadásáról. Megállapítja, hogy a Képviselő-testület testület 7 igen szavazattal, ellenszavazat és tartózkodás nélkül elfogadta és megalkotta az alábbi határozatot:
132/2012. (X.15.) határozat:

/Jászárokszállás Város Önkormányzata tulajdonában lévő mezőgazdasági célra használt ingatlanok bérbeadása Bolyki Gyula Jászárokszállás, Élmunkás utca 6. szám alatti lakos részére/

Jászárokszállás Város Önkormányzatának Képviselő-testülete az Önkormányzat tulajdonában lévő jászárokszállási

- 694/1 hrsz-ú ingatlanból 7.327 m2 nagyságú, szántó művelési ágú

- 2363/8 hrsz-ú ingatlanból 9.171 m2 nagyságú, beépítetlen terület művelési ágú 

- 2363/3 hrsz-ú ingatlanból 3.7702 m2 nagyságú, szántó művelési ágú, 

- 2363/7 hrsz-ú ingatlanból 9.746 m2 nagyságú, beépítetlen terület művelési ágú

- 2330 hrsz-ú ingatlanból 712 m2 nagyságú, beépítetlen terület művelési ágú

- 2332 hrsz-ú ingatlanból 717 m2 nagyságú, beépítetlen terület művelési ágú 

- 2333 hrsz-ú ingatlanból 717 m2 nagyságú, beépítetlen terület művelési ágú 

- 2334 hrsz-ú ingatlanból 714 m2 nagyságú, beépítetlen terület művelési ágú 

- 2335 hrsz-ú ingatlanból 720 m2 nagyságú, beépítetlen terület művelési ágú 

- 2344 hrsz-ú ingatlanból 724 m2 nagyságú, beépítetlen terület művelési ágú 

- 2346 hrsz-ú ingatlanból 720 m2 nagyságú, beépítetlen terület művelési ágú 

- 2347 hrsz-ú ingatlanból 720 m2 nagyságú, beépítetlen terület művelési ágú 

- 2348 hrsz-ú ingatlanból 723 m2 nagyságú, beépítetlen terület művelési ágú 

- 2349 hrsz-ú ingatlanból 716 m2 nagyságú, beépítetlen terület művelési ágú 

ingatlanjait 2012. november 01-jétől 2017. október 31-ig terjedő időre Bolyki Gyula 5123 Jászárokszállás, Élmunkás utca 6. szám alatti lakos részére bérbe adja mezőgazdasági művelés céljára.

A bérleti díj megfizetése minden év november 01-jéig esedékes a mindenkor hatályos önkormányzati rendeletben megállapított mérték szerint. 

A Képviselő-testület felhatalmazza a polgármestert a bérleti szerződés megkötésére.

Felelős: Gergely Zoltán polgármester

Határidő: 2012. október 31.

Erről értesülnek: 1.) Bolyki Gyula 5123 Jászárokszállás, Élmunkás utca 6.



    2.) Polgármesteri Hivatal Pénzügyi Iroda



    3.) Polgármesteri Hivatal Műszaki Iroda



    4.) Irattár.

10. napirend: Egyebek

Gergely Zoltán polgármester: Felkéri Bakainé Magyari Melinda műszaki irodavezetőt, hogy számoljon be a Dobó úti parkolóval kapcsolatos használatbavételi engedély sorsáról. 

Bakainé Magyari Melinda műszaki irodavezető: Az elmúlt két hónapban többször is egyeztettek a Közlekedési Felügyelőséggel. Pénteken megszületetett a határozat. Semmilyen kitételt nem tettek. Van forgalomba helyezési engedély, de még nem jogerős. Annyival meg tudják gyorsítani az eljárást, hogy az érintett ingatlanok tulajdonosait lemondatják, így hamarabb lép jogerőre a határozat. Attól a perctől él az a forgalmi rend, ami ki lett alakítva.

Gergely Zoltán polgármester: Sajnos nagyon hosszadalmas volt a parkoló engedélyezési eljárása, közel 6 hónapig tartott. Az óvodára megkapták a használatbavételi engedélyt, de a parkolóra nem. Még ideiglenes forgalomba helyezést sem adott a Közlekedési Felügyelőség. Sajnálatosnak tartja ezt a hozzáállást. 

Drapos Béláné alpolgármester: Hagyománnyá vált az Önkormányzat és a Kertbarát Kör által közösen szervezett alma és hagyma vásár. Immáron 8. alkalommal, sikerrel zajlott le a múlt héten. Közel 600 láda alma fogyott el 1,5 óra alatt. A nagy érdeklődésre való tekintettel újból megrendezésre kerül a vásár október 25-én csütörtökön a Polgármesteri Hivatal udvarán. A szabolcsi alma ára 2.300,- Ft/20 kg, a hagyma ára 1.200,- Ft/15 kg.

Gergely Zoltán polgármester: Tájékoztatást ad arról, hogy 1000 rózsatő érkezik a holnapi nap folyamán, részben a kipusztult rózsák helyére, részben a buszforduló, az OTP előtti és a templom előtti park díszítésére. Nagyon kedvező áron jutottak hozzá. Elkészült a buszforduló, már csak a műszaki átadás van hátra. Egy héten belül az is megtörténik. 22 millió forint összköltségből csak 2 millió forintot kellett állnia a városnak. Még egy beruházás van folyamatban. Az ÖNO-ban az akadálymentesítés, a belső burkolatok és nyílászárók cseréje hamarosan befejeződik, illetve egy akadálymentes vizesblokk kialakítása fejeződik be hamarosan a temetőben, amit az egyházzal közösen valósítanak meg.

Csőke István képviselő: Érdeklődik, hogy hol tart a strand beruházás. 

Bakainé Magyari Melinda műszaki irodavezető: A strand beruházás abba a fázisba ért, hogy a hirdetmény összeállt. Elküldték a közbeszerzési hatóság felé. Legkésőbb jövő hét elején megjelenik. Előzetes számolások alapján kb. november vége felé tudnák lezárni az eljárást. A hirdetmény megtekinthető lesz a város honlapján és a Közbeszerzési Értesítőben is. 

Gergely Zoltán polgármester: Reméli, május 1-re a strand egy újabb megújult medencével nyit ki. 

Megállapítja, hogy a napirendi pontok végére értek. Megköszöni a részvételt és bezárja az ülést. 

Jegyzőkönyv lezárva: 2012. október 15.  14 óra 46 perckor.

Kmf.

     Gergely Zoltán 





              Dr. Gábris Emese 

       polgármester        

